Kedves Hallgatók!

Az elmúlt évekhez hasonlóan ebben az évben is megszervezzük a **Debreceni Egyetem ÁOK Szakképzési– és Álláskínáló Fórumát**, ahol a végzős vagy végzés előtt álló hallgatóknak biztosítunk egy tájékoztatót a szakképzési rendszerről, az új szakképzési programokról, a rezidens helyek pályázásának folyamatáról, és a megpályázható rezidens helyekről. Meghallgathatják a régió egészségügyi intézményeinek rövid bemutatkozó előadását a kórházról és álláslehetőségeiről..

**Az Álláskínáló Fórum, időpontja: 2024. 04. 17. 10:00.**

**Helyszín: DE ÁOK Elméleti Tömb, előadóterem**

A tájékoztatón lehetőséget biztosítunk a szakorvosképzéssel kapcsolatban felmerülő kérdések megbeszélésére, illetve találkozhatnak DE Klinikai Központ mellett a régió Kórházainak képviselőivel. (B.-A.-Z. Megyei Központi Kórház és Egyetemi Oktatókórház, Bugát Pál Kórház, Kazincbarcikai Kórház, Sátoraljaújhely Erzsébet Kórház, Szent Damján Görögkatolikus Kórház, Sz-Sz-B Megyei Kórházak és Egyetemi Oktatókórház)

***Program***

***1000óra****–**A régió egészségügyi intézményei által felállított standok megtekintése*

***1100óra****– Dékáni köszöntő - Prof. Dr. Mátyus László, ÁOK dékán*

***1110 óra****– Kórházak bemutatkozó prezentációi*

***1230óra****– Tájékoztató a rezidensrendszerről, az új szakképzési programokról*

*- Dr. Kerékgyártó Csilla,*

*a DE ÁOK Dékáni Hivatal Szak– és Továbbképzési Központ szaktanácsadója*

***1330 óra****– A Magyar Rezidens Szövetség régiós képviseletének bemutatkozása*

*A szakképzéssel kapcsolatban felmerülő kérdések megbeszélése, standok megtekintése.*

A rendezvényre minden érdeklődőt szeretettel várunk!

Üdvözlettel:

Dr. Szegedi Andrea

egyetemi tanár

DE ÁOK szak- és továbbképzési dékánhelyettes

Dr. Kerékgyártó Csilla

DE ÁOK szak- és továbbképzési szaktanácsadó